Държавен вестник, бр. 20, 2026 г., стр. 39

БРОЙ  20	
Д Ъ Р Ж А В Е Н  В Е С Т Н И К 	
СТР.  39   
(10) При получаване на заявка за пре­
кратяване на достъп от кмета на общината 
министърът на регионалното развитие и бла­
гоустройството или определено от него лице 
незабавно прекратява достъпа, като вписва 
датата, на която същият се преустановява в 
потребителския профил.
(11) Регистрите, които са част от Един­
ната информационна система на етажната 
собственост, са публични и се публикуват на 
официалната страница на Министерството на 
регионалното развитие и благоустройството.
(12) Регистърът на етажната собственост се 
публикува и на официалната страница на съ­
ответната общинска/районна админист­рация.
Чл. 3. Длъжностните лица по чл. 2:
1. откриват нови електронни партиди;
2. вписват нововъзникналите факти и 
обстоятелства и промените в данните в елек­
тронните партиди;
3. извършват поправка на явни фактически 
грешки в данните, вписани в електронните 
партиди;
4. прилагат към електронните досиета 
нови или новооткрити документи, свързани 
с вписаните обстоятелства.
Раздел ІІ
Принципи
Чл. 4. (1) Воденето, поддържането и дос­
тъпът до Единната информационна система 
на етажната собственост се осъществяват при 
спазване на следните принципи:
1. публичност на данните в електронните 
партиди;
2. сигурност, достоверност и актуалност 
на данните;
3. оперативна съвместимост на ЕИСЕС 
с други административни информационни 
системи и електронни регистри, които под­
държат или използват информация, свързана 
с регистрите, обединени от ЕИСЕС;
4. еднократно събиране и създаване на 
данни по смисъла на чл. 2 от Закона за елек­
тронното управление (ЗЕУ);
5. използване на информацията от ЕИСЕС 
от всички административни органи, лица, 
осъществяващи публични функции, и органи­
зации, предоставящи обществени услуги, които 
на основание на закон или друг нормативен 
акт поддържат или използват информация, 
свързана с базата данни, поддържана в ЕИСЕС;
6. бързина и процесуална икономия при 
предоставяне на данни от ЕИСЕС.
(2) Събирането, обработването и предос­
тавянето на лични данни в и чрез ЕИСЕС 
се извършва в съответствие със Закона за 
защита на личните данни. Обстоятелствата, 
вписани в публичните регистри по чл. 47а, 
ал. 1 от ЗУЕС, се обявяват без информация­
та, представляваща лични данни по смисъла 
на Регламент (ЕС) 2016/679 на Европейския 
парламент и на Съвета от 27 април 2016 г. 
относно защитата на физическите лица във 
връзка с обработването на лични данни и от­
носно свободното движение на такива данни 
и за отмяна на Директива 95/46/EО (Общ 
регламент относно защитата на данните), с 
изключение на информацията, за която със 
закон се изисква да бъде обявена.
(3) ЕИСЕС поддържа публичен, свободен 
и безплатен интерфейс за свързани отворени 
данни по реда на Закона за достъп до об­
ществена информация. При публикуването 
на отворени данни личните данни и друга 
защитена информация в регистрите по чл. 47а, 
ал. 1 от ЗУЕС се анонимизират, а частта от 
информацията, която не може да се използва 
повторно съгласно чл. 41б, ал. 1 от Закона 
за достъп до обществена информация, не се 
публикува.
Раздел ІІІ
Структурирани данни
Чл. 5. (1) Министърът на регионалното 
развитие и благоустройството е централен 
администратор на данните в системата и 
първичен администратор на данните по 
чл. 47б от ЗУЕС. Първични администратори 
на данните по чл. 47д и чл. 47е от ЗУЕС са 
кметовете на общини.
(2) Компетентните органи по ал. 1 управля­
ват, поддържат, актуализират и предоставят 
достъп до данните от системата по начин, 
който позволява тяхното откриване, обобща­
ване и използване.
Г л а в а  в т о р а
СЪДЪРЖАНИЕ НА ЕДИННАТА ИНФОР­
МАЦИОННА СИСТЕМА НА ЕТАЖНАТА 
СОБСТВЕНОСТ
Раздел I
Електронни партиди и Електронни досиета 
на регистрите по чл. 47а, ал. 1 от ЗУЕС
Чл. 6. (1) За всеки професионален упра­
вител, регистриран по реда на чл. 47в, ал. 1 
от ЗУЕС, както и за всяко сдружение или 
управителни съвети (управители) на сгради 
или отделни входове в режим на етажна 
собственост, регистрирани по реда на чл. 47д, 
ал. 1 от ЗУЕС, съответно по чл. 47е, ал. 1 от 
ЗУЕС, се открива отделна електронна пар­
тида, съдържаща данни за обстоятелствата, 
вписани по силата на закон.
(2) Информацията в електронните партиди 
се структурира в полета.
Чл. 7. Към електронната партида се съхра­
нява досие в електронна форма, в което се при­
лагат електронни образи (електронно копие) 
на документите или електронните документи, 
удостоверяващи вписаните обстоятелства при 
спазване разпоредбата на чл. 4, ал. 2.